કૉમેડી કિંગ કપિલ શર્મા ટીવી પર ધમાકેદાર પુનરાગમન કરવા માટે તૈયાર છે. ડિસેમ્બરમાં લગ્ન બાદ તે નાના પડદા પર કૉમેડીથી લોકોને પેટ પકડાવીને હસાવશે. પરંતુ તમને જાણીને આશ્ચર્ય થશે કે કૉમેડી કિંગ કપિલ શર્માનાં પુનરાગમનમાં સલમાન ખાનનું યોગદાન છે. કપિલ શર્માનાં આ કૉમેડી શૉને સલમાન ખાનનું પ્રોડક્શન હાઉસ પ્રોડ્યુસ કરશે. આવતા મહિને ડિસેમ્બરથી કપિલ શૂટિંગ પણ કરશે. પહેલા કપિલનું બેનર જ શૉને પ્રોડ્યુસ કરતુ હતુ, પરંતુ ‘ફેમિલી ટાઇમ વિથ કપિલ શર્મા’નાં પ્રોડક્શનની જવાબદારી ચેનલે કોઈ અન્યને આપી છે.